Public procurement notice: Voluntary Ex Ante Transparency Notice
Published: 2021-03-31
Buyer: Skatteministeriet ved Udviklings-og Forenklingsstyrelsen
Country: DK
Contract type: Services
Procedure: Negotiated without a prior call for competition
CPV classification: 48800000 | 72000000 | 72100000 | 72200000 | 72220000: Systems and technical consultancy services
Estimated value: 1400000000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Kontrakt om fortsættelse af sikker drift som led i udbudssætning af en del af det danske skattevæsens grundlæggende IT-systemer for person- og erhvervsbeskatning hos DXC Technology
Aftalen agtes indgået af Skatteministeriet ved UFST. Tillægget kan således benyttes af hele Skatteministeriets koncernområde der p.t. består af: Skatteministeriets departement, IT-tilsynet, Medarbejder- og Kompetencestyrelsen, Spillemyndigheden, Skatteankestyrelsen og Skatteforvaltningen, herunder Skattestyrelsen, Vurderingsstyrelsen, Motorstyrelsen, Gældsstyrelsen, Toldstyrelsen, Administrations- og Servicestyrelsen og Udviklings- og Forenklingsstyrelsen.
UFST agter, jf. beskrivelsen i II.2.4), IV.1.1) og VI.3), at indgå en kontrakt (benævnt "Tillægsaftale om fortsættelse af sikker drift som led i udbudssætning") med DXC Technology, med det formål at gøre UFST i stand til at udbudssætte, hjemtage eller udtage de enkelte systemer hurtigst muligt i overensstemmelse med UFST's udbudsstrategi, og at sikre fortsat sikker drift indtil dette kan ske. Aftalen omfatter alene systemerne angivet i IV.1.1).
Skatteministeriet (dengang v. Told- og Skattestyrelsen), indgik i 1991 et samlet aftalekompleks med det statsligt ejede Datacentralen A/S. I 1996 overtog CSC ejerskabet af Datacentralen A/S og navnet blev ændret til CSC Danmark, nu DXC Technology A/S.
Det samlede aftalekompleks, der er videreført siden 1991 bestod af en rammeaftale, der fastlægger de overordnede vilkår for parternes samarbejde, en driftskontrakt om driftsydelser, en systemarbejdskontrakt vedrørende systemydelser og en rettighedsaftale. Aftalekomplekset omfatter drifts- og systemydelser i relation til en lang række sammenhængende IT- systemer og applikationer, som i dag betegnes som legacy-systemer. Disse legacy-systemer er tæt integreret systemmæssigt, afviklingsmæssigt, herunder på databaseniveau. Legacy-systemerne hos DXC Technology A/S er helt centrale for Skatteforvaltningens kerneopgaver, herunder opkrævning af skatter og afgifter.
UFST har med ekstern bistand fået analyseret mulighederne for at udbudssætte drifts- og systemydelserne. Det er konkluderet, at det er objektivt umuligt at foretage et leverandørskifte på aftalekomplekset på nuværende tidspunkt. Det er videre konklusionen, at det vil tage en årrække at foretage forberedelse af en udbudssætning af drifts- og systemydelserne, og at det fortsat efter en årrække vil være forbundet med betydelige risici. For en nærmere redegørelse for den objektive umulighed, henvises til IV.1.1) og VI.3) nedenfor. UFST har derfor vurderet, at en kontrakt herom kan tildeles ved udbud med forhandling uden forudgående offentliggørelse med hjemmel i udbudslovens § 80, stk. 3, nr. 2.
Med henblik på at sikre, at drifts- og systemydelserne hurtigst muligt kan udbudssættes har UFST udarbejdet en udbudsstrategi, som skal sikre at de enkelte systemer, som i dag driftes hos DXC Technology A/S og omfattes af kontrakten, løbende forberedes til at kunne tages ud af systemlandskabet, og efterfølgende udbydes. Frem til denne udbudssætning af de enkelte systemer kan ske er det essentielt, at DXC Technology fortsat leverer drifts- og systemydelserne til systemerne.
På baggrund af ovenstående agter UFST at indgå en kontrakt (benævnt "Tillægsaftale om fortsættelse af sikker drift som led i udbudssætning") med DXC Technology, med det formål at gøre UFST i stand til at tage de enkelte systemer ud af systemlandskabet hurtigst muligt i overensstemmelse med UFST's udbudsstrategi, og at sikre fortsat sikker drift indtil dette kan ske. Kontrakten indeholder bestemmelser svarende til det oprindelige aftalekompleks med de nødvendige præciseringer og tilpasninger med henblik på at realisere formålet. Kontrakten skal løbe indtil de enkelte systemer helt eller delvist kan bringes i udbud. Det er en del af kontrakten, at der sker løbende opsigelse hurtigst muligt efterhånden som situationen teknisk, herunder som følge af funktionelle og personalemæssige forhold muliggør dette. Kontrakten vedrører således ikke nye systemer, men sikrer alene drift og vedligehold af den sammenhængende portefølje af systemer, indtil de enkelte systemer eller funktionaliteter heraf kan udbudssættes, enten fordi der skal anskaffes nye systemer – hvilket forventes at være tilfældet for hovedparten af systemernes vedkommende - eller fordi drift og vedligehold heraf udbudssættes efter en transformation af systemet til et niveau, hvor dette kan lade sig gøre.
Aftalens værdi er baseret på den anslåede værdi ved afsendelse af bekendtgørelsen, jf. udbudslovens § 29 og opgjort efter fremgangsmåde i udbudslovens § 38, nr. 2 (fire års værdi).
Det er med ekstern bistand konkluderet, at det er objektivt umuligt at foretage et leverandørskifte på aftalekomplekset på nuværende tidspunkt. Det er konklusionen, at det vil tage en årrække at forberede en udbudssætning af drifts- og systemydelserne, og at det fortsat efter en årrække vil være forbundet med betydelige risici. UFST har derfor vurderet, at kontrakten kan tildeles uden udbud jf. udbudslovens § 80, stk. 3, nr. 2.
Med henblik på at sikre, at drifts- og systemydelserne hurtigst muligt kan udbudssættes har UFST udarbejdet en udbudsstrategi, som skal sikre at de systemer, som i dag driftes hos DXC Technology og omfattes af kontrakten, løbende forberedes til at kunne tages ud af systemlandskabet, og udskiftes eller efterfølgende udbydes. Frem til denne udbudssætning af de enkelte systemer kan ske er det essentielt, at DXC Technology fortsat leverer drifts- og systemydelserne til systemerne.
UFST agter derfor at indgå en kontrakt med DXC Technology, med det formål at gøre UFST i stand til at udbudssætte, hjemtage eller udtage de enkelte systemer hurtigst muligt i overensstemmelse med UFST's udbudsstrategi, og at sikre fortsat sikker drift indtil dette kan ske. Kontrakten indeholder således bestemmelser svarende til det oprindelige aftalekompleks med de nødvendige præciseringer og tilpasninger med henblik på at realisere formålet. Kontrakten skal løbe indtil de enkelte systemer helt eller delvist kan bringes i udbud.
UFST's vurdering er baseret på en omfattende teknisk gennemgang og analyse af legacy-systemerne, som ekstern bistand har gennemført for UFST med henblik på at afdække og vurdere mulighederne for at udbudssætte systemer, som er omfattet af kontrakten. Det er konklusionen, at det af tekniske grunde er objektivt umuligt at udbudssætte den samlede aftale og de omfattede systemer hos DXC Technology, eller enkeltsystemer på grund af interoperabiliteten og sammenhængen mellem disse. Analysen heraf peger navnlig på følgende 4 forhold relateret til legacy-systemerne:
Kontrakten omfatter de dele af legacy-systemerne som DXC Technology drifter for UFST, og som omfatter 83 sammenhængende legacy-systemer. Det er af ekstern bistand vurderet, at systemerne hænger sammen på platformsniveau, hvilket medfører at systemerne skal driftsafvikles hos den samme leverandør, da databasen deles på tværs af systemerne.


Winner: DXC Technology Danmark A/S
Award value: 1400000000